מונא חוא

מונא חוא (בערבית: منى حوّا; נולדה ב-23 בפברואר 1989)
היא שחקנית ומוזיקאית ערבייה אזרחית ישראל זוכת פרס אופיר לשחקנית המשנה הטובה ביותר על תפקידה בסרט הקולנוע "לא פה, לא שם" של מייסלון חמוד.

ביוגרפיה
חוא נולדה בחיפה בשנת 1989. בילדותה למדה במגמת תקשורת בבית ספר נזירות נצרת, לצד לימודי מוזיקה קלאסית בקונסרבטוריון בחיפה.
בשנת 2008 התפרסמה כשהשתתפה בביצוע גרסה ערבית לשיר "חבר ערבי", אשר היווה בעצמו מעין גרסת כיסוי של להקת באגו דאגו לשיר "American Boy" של אסטל וקניה וסט.

בשנת 2015, שלוש שנים לאחר שסיימה את לימודיה בבית הספר למשחק בית צבי, גילמה בסדרת הטלוויזיה "פאודה" את אמאל, בחורה ערביה שהתאלמנה מבעלה ביום חתונתם, ואירוע זה גרם לה לצאת לבצע פיגוע התאבדות, והשתתפה במחזמר המלך ואני בתפקיד טופ־טים, הנערה מבורמה. בשנת 2014 שיחקה בסדרה "מי נתן לך רישיון". בשנת 2016 הופיעה בתפקיד לילא, עורכת דין צעירה, בסרט הקולנוע "לא פה, לא שם". על תפקיד זה זכתה בפרס אופיר לשחקנית המשנה הטובה ביותר.

ב-2019 הייתה השחקנית הראשית בסדרה מונא, שעלתה בכאן 11, בבימוי אורי סיון ותסריט של מאיה הפנר. ב-2020 שיחקה בתפקיד היבא אל-נאסר, חוקרת במח"ש בסדרת הדרמה המשטרתית מנאייכ ששודרה בערוץ כאן 11.

בשנת 2022 חזרה לשחק בעונה השנייה של "מנאייכ"

בשנת 2023 שיחקה בתפקיד אורח בסדרה "מדרסה".

באוקטובר 2023, לאחר מעשי הטבח בעוטף עזה, הכחישה את זוועות חמאס ואמרה כי "הם לא אנסו לא ערפו... אין הוכחות שזה מה שהיה". גוף השידור yes גינה את דבריה והודיע על הפסקת שיתוף הפעולה איתה. תאגיד השידור הישראלי גינה את הדברים ודרש ממנה הבהרות.

קישורים חיצוניים

 ריאיון עם מונא חווה מתוך התוכנית שש עם עודד בן עמי

הערות שוליים

זוכות פרס אופיר: שחקנית המשנה הטובה
זוכי פרס אופיר: שחקן המשנה הטוב
שחקניות ערביות ישראליות
שחקניות ישראליות
שחקנים ערבים ישראלים
בוגרות בית צבי
בוגרי בית צבי
ישראליות שנולדו ב-1989
ישראלים שנולדו ב-1989